És la capacitat d’un o diversos consumidors de generar, gestionar i consumir energia en una mateixa ubicació o bé en remot, ja sigui amb o sense acumul.lació d’energia. Cada kWh produït i autoconsumit, és 1 kWh menys que hem de comprar a l’empresa elèctrica amb el seu corresponent estalvi en la factura elèctrica. Els panells solars generen corrent contínua que reb l’inversor, qui la transforma en la corrent alterna que consumim a casa.  L’energia solar generada la injectem ( majoria dels casos) directament al quadre elèctric principal de la casa, de manera que si en una hora determinada estem generant 3 kWh i en consumim 4 kWh, doncs llavors els primers 3 kWh de consum vindran dels panells solars el kWh que falta per completar el consum el comprarem a l’empresa elèctrica. I també al revés, si en una hora determinada estem generant 3 kWh, i només n’estem consumint 2 kWh, llavors la totalitat del consum vindrà dels panells solars i el kWh solar sobrant l’enviarem a la xarxa. Per aquest kWh que enviem a la xarxa, la companyia elèctrica ens aplicarà un descompte a la factura elèctrica ( compensació).